
          Republika Hrvatska
TRGOVAČKI SUD U ZAGREBU		                                         
       Zagreb, Amruševa 2/II
20 St-622/13-29

R E P U B L I K A    H R V A T S K A

R J E Š E N J E
  
	TRGOVAČKI SUD U ZAGREBU, po sucu pojedincu Luciji Butigan, postupajući po prijedlogu Financijske agencije Zagreb, Zagreb, Vrtni put 3, u stečajnom postupku nad imovinom dužnika pojedinca DARKO PERUŠA, vlasnik obrta „OBRT ZA AUTOPRIJEVOZ I TRGOVINU“, Donja Pušća, Ravnice 2, OIB: 87800263977, dana 28. lipnja 2016.

r i j e š i o    j e

I.	U prethodnom stečajnom postupku pod posl. br. St-622/13 nad imovinom dužnika pojedinca DARKO PERUŠA, vlasnik obrta „OBRT ZA AUTOPRIJEVOZ I TRGOVINU“, Donja Pušća, Ravnice 2, OIB: 87800263977, privremenom stečajnom upravitelju Boris Hmelina iz Zagreba, Frateršćica 81/1, OIB:35220441313,  određuje se neto nagrada u iznosu od 2.256,00 kn. 

II. 	Nalaže se računovodstvu ovog suda da privremenom stečajnom upravitelju Boris Hmelina iz Zagreba, Frateršćica 81/1, OIB: 35220441313, izvrši isplatu iz Fonda za pokriće troškova prethodnog postupka, prema priloženom troškovniku.

Obrazloženje

	U stečajnom predmetu St-622/13 nad imovinom dužnika pojedinca DARKO PERUŠA, vlasnik obrta „OBRT ZA AUTOPRIJEVOZ I TRGOVINU“, Donja Pušća, Ravnice 2, OIB: 87800263977, Rješenjem ovog suda br. St-622/13 od 15. svibnja 2015. za privremenog stečajnog upravitelja imenovan je Boris Hmelina iz Zagreba, Frateršćica 81/1, OIB:35220441313.

	Zaključkom br. St-622/13 od 15. svibnja 2015. privremeni stečajni upravitelj dobio je zadatak da izvrši uvid u knjige i poslovnu dokumentaciju dužnika, te da nakon toga podnese Izvješće, a u kojem će iznijeti svoje stručno mišljenje o tome postoji li razlog za otvaranje stečajnog postupka, kao i da se očituje na eventualno postojeću imovinu stečajnog dužnika koja bi činila stečajnu masu.

	Privremeni stečajni upravitelj sačinio je pisano Izvješće o zatečenom stanju i postojanju razloga za otvaranje stečajnog postupka  nad naznačenim dužnikom, zatim je izvješće usmeno obrazložio na ročištu održanom radi utvrđivanja uvjeta o postojanju zakonskih razloga za otvaranje i provođenje stečajnog postupka. 

	Rješenjem ovog suda br. St-622/13 od 16. studenog  2015. postupak nad imovinom dužnika pojedinca je završen na način da je prijedlog za otvaranje stečajnog postupka odbačen kao nedopušten.
 
	Pisanim putem u ovosudni spis privremeni stečajni upravitelj dostavio je prijedlog za nagradu, a u ime obavljenog posla u prethodnom postupku.

	Izvršenim uvidom u spis, te uzimajući u obzir obavljeni posao privremenog stečajnog upravitelja, sud je ocijenio da je zatražena nagrada primjerena obavljenom, pa je na temelju odredbe članka 29. točka 2. SZ-a  i uzimajući u obzir kriterije iz Uredbe o kriterijima i načinu obračuna i plaćanja nagrada stečajnim upraviteljima, čl. 7 citirane uredbe (Narodne novine 189/03) doneseno gornje rješenje.

Isplata po priloženom računu izvršit će se iz Fonda za pokriće troškova prethodnog postupka, a iz razloga, budući, da je ovaj stečajni postupak pokrenut po prijedlogu Fine sukladno članku 49. stavak 2. Zakona o financijskom poslovanju i predstečajnoj nagodbi (Narodne novine 108/12, 144/12, 81/13), a koja je na  temelju članka 27. stavak 6. citiranog Zakona oslobođena od plaćanja pristojbi i troškova vezanih za pokretanje stečajnog postupka.


U Zagrebu, 28. lipnja 2016

								 S U D A C:

							        LUCIJA BUTIGAN, v.r.
      Za točnost otpravka-ovlašteni službenik:
  					                                  (Valentina Kranjčić)

UPUTA O PRAVNOM LIJEKU:
Protiv ovog rješenja stečajni upravitelj, dužnik pojedinac i svaki stečajni vjerovnik imaju pravo žalbe u roku osam dana od dana oglašavanja Obavijesti na oglasnoj ploči suda (članak 29. stavak 4. i 5. Stečajnog zakona). Žalba se podnosi Visokom trgovačkom sudu RH, a putem Trgovačkog suda u Zagrebu. 


DNA:
1. privremeni stečajni upravitelj
2. e-oglasna Trgovačkog suda u Zagrebu 8 dana
3.  računovodstvo

